Eigentümlich frei

**eigentümlich frei** (kurz: **ef**) isch e politischi Monatsschrift, wo sit em 1998i erschint. Si vertritt Positione, wo vo de Herusgeber und em Chefredakter André F. Lichtschlag mit *individualistisch*, *kapitalistisch* und *libertär* bezeichnet werde. E Teil Politikwisseschaftler und Publizischte sehn personelli und sprochlichi Überschniidige mit dr Nöie Rechte. Vom André Lichtschlag, em Chefredakteur vo eigentümlich frei und andere ef-Autore wie z. B. em Hans-Olaf Henkel oder de Vera Lengsfeld wird das aber zruckgwise.

## Eigedarstellig
De Titel vom Magazin isch nach de eigede Aagobe vo de Begriff *[[Eigentum|Eigetum]]* und *[[Freiheit]]* abgleitet. 

*eigentümlich frei* het sich am Aafang im Untertitel «Marktplatz für Liberalismus, Anarchismus und Kapitalismus» gnennt, sit einige Johr heisst's «Freisinn, Eigensinn, Eigentum». D Zitschrift präsentirt sich politisch kämpferisch: «*eigentümlich frei* stoht uf de Site vo de libertäre Gegewehr». S Zil sig «s Land z verändere. Nöd weniger»„“. Es Aalige vo vilne Autore vo *ef* isch d Kritik am Iigriife vom Staat in wirtschaftlichi Prozess.

Im 1998i het d Zitschrift nach eigede Aagobe, mit 70 feschte Abonnente gschtartet. Hüt ligt d verbreitete Uflag bi öppe 6000 Zitschrifte. D Internetsite chunnt uf monatlich öppe 300'000 Bsuecher (Visits) und me wi ei Million Page Impressions. Im 2004 und im 2005 het's zwei Probe im Einzelverchauf geh und sit em Mai 2006 isch jedi Usgab vo *ef* im Einzelverchauf z ha.

## Rezeption
D Karen Horn, wo damals Wirtschaftsredakter von de *FAZ* gsi isch, het d Zitschrift im 2001 «radikalliberal» gnennt und het di drüjährigi Zitschrift mit de Ussage begrüesst, es sig e «ungewöhnlichi, uf em deutsche Märt einzigartigi»„“ Zitschrift, wo «de liberale intellektuelle Szene e Diskussionsforum» dät biete. Kritisch aagmerkt het si, dass *ef* «in de Ufmachig provokant, mengisch sogar riserisch» sig. De Stil dät «in seriöse Leserchreis nöd grad verchaufsförderlich wirke. Aber s bschtätiget: De ächti Libertär het vor keim Thema Angst, er erwartet, vorurteilsfrei chönne z diskutiire, und er liebts, wider de Stachel z löcke.»„“

Für de Heribert Seifert *([[Neue Zürcher Zeitung|NZZ]]),* wo für *eigentümlich frei* schribt, isch s Magazin es «Szeneorgan für di sognennte Libertäre», wo uf «bsitzbürgerliche Individualismus und offensive Sukkurs für en Kapitalismus, wo mit möglichscht wenig Schtaat uschunnt» setze. D Zitschrift sig nebe de erzliberale *[[Schweizer Monat|Schwiizer Monatsheft]]* e Zitschrift, wo bemüht isch, gäge en sognennte allgägewärtige sinnentleerte «Wischi-Waschi-Liberalismus» «liberali Positione wirtschafts-, gsellschafts- und kulturpolitisch schärfer z konturiire»„“. De Ton vo *eigentümlich frei* sig lut, mängisch schrill, d Botschaft überschaubar. Au rächtskonservative Autore chämde z Wort. De gmeinsami Kampf gäge Ischränkige vo de Meinigsfreiheit dät zu ere Zämmenarbet führe, obgliich d Vorstellige vom Staat und sine Ufgobe sehr unterschidlich siged. En «Aalass zu Alarmrüef über en Rechtsruck vom Blatt» gäbs aber nöd.

De Marc-Felix Serrao isch in eme Portrait über s Magazin in de «Süddeutsche Zeitung» 2010 zum Ergebnis cho: *«Der klassische Liberalismus wird hier mit einer radikalindividualistischen Note gewürzt, die in der Freiheit, vor allem der Besitzfreiheit des Einzelnen den höchsten Wert erkennt, und die dem Staat allenfalls Minimalfunktionen zubilligt.»*

Andersch siht das z. B. d Karin Priester, Prof. em. für Soziologi a de Universität Münster. Si schribt in de Ziitschrift *Aus Politik und Zeitgeschichte*: 
:*«Seit 2007 sucht der Herausgeber von "eigentümlich frei", André Lichtschlag, der ein Bündnis radikal libertärer und nationalkonservativer Kräfte anstrebt, auch die Nähe zum RE [i. e. Rechtsextremismus]. Neben dem NPD-Vorsitzenden Udo Voigt und dem Nationalanarchisten Peter Töpfer kam Angelika Willig, bis 2009 Chefredakteurin von "Hier & Jetzt", der Theoriezeitschrift der sächsischen NPD-Jugendorganisation Junge Nationaldemokraten und Vordenkerin eines grundsätzlichen Systemwechsels, zu Wort. Als ideologisches Bindeglied zwischen Libertarismus und RE fungiert der Sozialdarwinismus als Ideologie der naturgewollten Überlegenheit der Starken gegenüber den Schwachen, der Elite gegenüber der Masse.»*

Personelli und sprochlichi Überschniidige zue de Junge Freiheit, ere Zitig, wo de Nöie Rechte zuegordnet wird, sehn au de Publizischt Thomas Gersterkamp und d Theologin Angelika Strube (Dr. habil. a de Universität Bayreuth)

In de Zitschrift *Střední Evropa* schribt de Politikwisseschaftler Lukáš Novotný vo de Universität Ústí nad Labem, s Magazin ef *«oszillieri zwüsche Neokonservatismus und Rechtspopulismus. [..] Sit 2007 suechi de Verleger André Lichtschlag au d Zämmearbet mit rechtsextreme Organisatione und bieti ihne mit de Zitschrift Ruum»*

De Publizischt und Politikwisseschaftler Albrecht von Lucke (Redakteur vo de Monatszitschrift "Blätter für deutsche und internationale Politik") schribt i de «Tageszeitung»: *«Der völlige Einklang von "Junger Freiheit" und "eigentümlich frei" in ihrem Kampf gegen die angebliche Dominanz der political correctness [...] zeigt auch, wie glänzend sich rechtsradikale und neoliberale Strömungen vertragen – nämlich in ihrem "freiheitlichen Kampf" gegen einen linksliberalen Sozialstaat.»* De Politikwisseschaftler Felix Dirsch bstätigt „engeri Kontakt“ zue de rechte Zitschrift *Sezession* und ordnet ef insgsamt de Nöie Rächte zue.

De ef-Autor Hans-Olaf Henkel (früener Manager bi IBM, Präsident vom BDI und Präsident vo de Leibniz-Gmeinschaft) wiist sonigi Kritik zruck. In sinere Kolumne «Henkel trocken» im Handelsblatt schribt er zue de Darstellig vo eigentümlich frei i de dütschsprochige Wikipedia, s ghöri zue de tolerante Grundiistellig vo dem Blatt, sich nüd nur mit Vertreter vo de politisch korrekte Mitti uusenanderzsetze. Im „Ef“-Magazin chäme au ganz Linki und ganz Rechti zue Wort. Dur übergwichteti Verwiis uf rechti Autoren oder Interviewpartner soll s Blatt vo de liberalen in s rechtsradikal Eck geschobe werde.

Au d ef-Autore Vera Lengsfeld und de Michael Klonovsky und au d Redaktion vo ef hei die Kritik am Magazin zruckgwise

## Autore

Näbe em Chefredakter André Lichtschlag schribet oder hei au folgendi Autore u. a. für *ef* regelmässig gschribe:

* Roland Baader (†), Ökonom und Unternehmer
* Stefan Blankertz, Soziolog, Pädagog, Gestalttherapeut und Managementtrainer
* Detmar Doering, Leiter vom Liberale Inschtitut vo de Friedrich-Naumann-Stiftig
* Carlos Gebauer, Publizischt, Aawalt und Fernsehdarsteller
* Gerd Habermann, Ökonom und Leiter vom Unternehmerinschtitut vo de *Arbeitsgmeinschaft vo de Selbschtändige Unternehmer* (ASU)
* Hans-Olaf Henkel, Buchautor und ehemoliger Manager
* Arne Hoffmann, Publizischt und Wortführer vo de *Männerrächtsbewegig*
* Hans-Hermann Hoppe, Volkswirt und ehemoliger Professor für Volkswirtschaftslehr
* Jörg Guido Hülsmann, Ökonom, Professor an de Universität Angers
* Robert Nef, Leiter vom *Liberale Inschtitut Züri*
* Gerard Radnitzky (†), Wirtschaftswisseschafter und Wisseschaftstheoretiker
* Frank Schäffler, FDP-Bundestagsabgordneter
* David Schah, Schriftsteller
* Uwe Timm, Autor und Herusgeber vo de Zitschrift *espero*
* Erich Weede, Soziolog an de Universität Bonn

Einzelni Biiträg hei au d SVP-Politiker Christoph Blocher und Oskar Freysinger gschribe, dr tschechisch Politiker Václav Klaus, d FDP-Politiker Christian Lindner und Jürgen W. Möllemann (†), d Journaliste Roger Köppel, René Scheu und Eva Herman, de Anarchist Karl Nagel, de rechtsextrem Publizist Claus Nordbruch oder de Stefan Herre, de Begründer und Betriiber vom islamfindliche, rechtsextreme Blog «Politically Incorrect».

## Einzelnochwis


## Weblink
* Online-Usgabe